《次韵春》
宋代·卫宗武

方寸负奇伟，自足排外纷。
乐哉曾子履，翛然渊明巾。
利欲伐其性，智识由是昏。
盛丽悦其目，梦幻何足云。
不如觑文字，日月从转轮。
饮芳而咀华，四时无非春。
芸芸市朝客，孰识此味真。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。